**Veľkonočný zajko**

Veľkonočný zajko otvára nám jar,

pozná, figliar veľký, presne kalendár.

Robí malé hniezda, kde je trávička,

ukladá nám do nich pestré vajíčka.

Berme deti, košík, ta sa do práce,

je ich toľko, že sa všetky nevprace.

Odnesieme náklad rovno do školy,

rozdelíme aj tým, čo tu neboli.

**Veľká noc sa blíži**

Veľká noc sa blíži,

k večeru sa níži.

Vajíčka si pripravíme

farbičkami zmaľujeme.

Prídu chlapci s korbáčikmi.

Do ručičky vajíčko

a dievčatám zdravíčko.

Vody veľa dostaneme

a šaty si prezlečieme.

**Veľkonočná otázka**

Vajíčko červené, vajíčko zelené,

dnes každé vajíčko je pekne sfarbené.

Kdeže tie vajíčka odtiene vzali,

veď farbu hnedú len spočiatku mali.

Možno dnes sliepočky farbičky zjedli,

možno kury výtvarný v kuríne viedli.

Možno, že slniečko má takú moc,

vajíčka farbí vždy na Veľkú noc!

**Na jar**

Keď zakvitne jarný sad,

na svete je každý rád,

včielka, húsatko,

dieťa, kuriatko,

motýlik i vtáčik,

aj ten malý žiačik.

Ten len bude utekať

po školičke sem –

na svete je každý rád,

keď je krásny deň.